Қазақ моңғол халықтары достығының ескерткіші

ҚАЗАҚ МОҢҒОЛ ХАЛЫҚТАРЫ ДОСТЫҒЫНЫҢ ЕСКЕРТКІШІ   – Қарасай батыр көшесі мен Сүлейменов көшесімен қиылысында, Жамбыл облыстық кәсіподақтар к-ті үйінің алдында орнатылған тарихи-сәулеткерлік нысан. Жамбыл қаласы мен Моңғолияның Қобдо қалалары туысқан қалалар атанған, 1982 ж. орнатылды. Мүсінші З.Тастеков, архитекторы С.Дембай. Ескерткіш сырты мыспен қапталған бетоннан жасалынған. Ескерткіштің композициясы жылтыр емес граниттен жасалып, дөңгелек тұғырға орнатылған қазақ пен моңғолдың қол алысып қатар тұрған фигуралы композициядан тұрады. Мүсіндердің биікт. 3,5 м. Қазіргі кезде сыртқы мыс қаптамасы алынып қалған.Қазақ Энциклопедиясы

Дереккөздер

“Қазақ Энциклопедиясы”, 9-том

Санат:Тараз ескерткіштері